SEIMO AUDITO KOMITETO VYKDOMOS VALSTYBĖS BIUDŽETO LĖŠŲ PANAUDOJIMO PARLAMENTINĖS KONTROLĖS 2011 METŲ DUOMENŲ
APIBENDRINIMAS 

2012 m. kovo 21 d. 
1. BENDRA INFORMACIJA

1. Seimo Audito komitetas, vykdydamas 2011 m. gegužės 18 d. Seimo valdybos pavedimą, iš asignavimų valdytojų renka informaciją apie jų išlaidas transportui, kvalifikacijos kėlimui, reprezentacijai, komandiruotėms ir samdomiems ekspertams. Asignavimų valdytojai taip pat teikia išsamią informaciją apie darbo užmokesčio fondo naudojimą, išskirdami vadovų darbo užmokesčio fondo naudojimą. Seimo Audito komitete institucijų pateikta informacija apibendrinama ir pateikiama suvestinėse lentelėse. 

2. Valstybės saugumo departamento informacija pažymėta grifu „Riboto naudojimo“, todėl apibendrintose lentelėse jų duomenys nepateikiami. Vilniaus, Kauno ir Telšių kunigų seminarijos raštu informavo Seimo Audito komitetą, kad valstybės biudžeto asignavimai išlaidoms transportui, kvalifikacijos kėlimui, reprezentacijai, komandiruotėms ir samdomiems ekspertams bei darbo užmokesčiui nenaudojami, todėl šių įstaigų duomenų suvestinėse lentelėse taip pat nėra.
3. 2011 m. gruodžio 31 d. buvo 171 asignavimų valdytojas.
2. PAGRINDINĖS IŠVADOS IR PASIŪLYMAI

1. Išanalizavus institucijų pateiktus duomenis apie išlaidas, pastebima išlaidų didėjimo, lyginant su 2010 metais, tendencija:

	Išlaidos, mln. Lt
	2010 m.
	2011 m.
	skirtumas, proc.

	Reprezentacijai
	11,3
	14,0
	+23,9

	Transportui
	98,4
	122,0
	+24,0

	Kvalifikacijos kėlimui
	6,8
	8,4
	+23,5

	Ekspertams
	12,7
	17,9
	+40,9

	Komandiruotėms
	46,7
	49,6
	+6,2


2. Taip pat pastebima tendencija, kad išlaidos planuojamos neatsižvelgiant į praėjusių metų išlaidas, o metų eigoje tikslinant planus parodoma, kad pradinis išlaidų poreikis buvo nepakankamai pagrįstas:

	Išlaidos
	2010 m. faktas, mln. Lt
	2011 m. planas, mln. Lt
	skirtumas, proc.
	2011 m. patikslintas planas, mln. Lt
	patikslinta, mln. Lt
	patikslinta, proc.

	Reprezentacijai
	11,3
	13,8
	22
	15,7
	1,9
	14

	Transportui
	98,4
	96,7
	-2
	123,6
	26,9
	28

	Kvalifikacijos kėlimui
	6,8
	11,6
	71
	10,6
	-1,0
	-9

	Ekspertams
	12,7
	11
	-13
	22
	11,0
	100

	Komandiruotėms
	46,7
	52,6
	13
	53,5
	0,9
	2


3. Atkreiptas dėmesys į netolygų transporto išlaidų pasiskirstymą ketvirčiais – abejonių sukėlė tai, kad net 48 proc. išlaidų transportui buvo patirtos ketvirtame ketvirtyje. 

4. Svarbi sritis yra ir kvalifikacijos kėlimas. Šiai paskirčiai yra naudojamos ne tik nacionalinės, tačiau ir Europos Sąjungos finansinės paramos lėšos (pastarųjų ši analizė neapima), tačiau nepaisant didelių investicijų į viešojo sektoriaus darbuotojų kvalifikaciją, susitarimai dėl biudžeto lėšomis parengto darbuotojo įsipareigojimo dirbti į jį investavusioje institucijoje yra sudaromi tik išimtiniais atvejais, kai apmokami ilgesnės kaip 3 mėnesių trukmės kvalifikacijos kėlimo kursai, kaip tai numato Valstybės tarnybos įstatymas. Kitais atvejais nėra užtikrinama, kad į darbuotoją investuotos lėšos sukurs pridėtinę vertę. Todėl reikėtų apsvarstyti galimybę tobulinti teisės aktus, numatant, kad susitarimai dėl įsipareigojimų dirbti investavusioje institucijoje būtų sudaromi ir investavus į asmens mokymą tam tikrą lėšų sumą per apibrėžtą laikotarpį.  

5. Darbo užmokesčio fondo naudojimo analizė parodė, kad didžiąją dalį darbo užmokesčio sudaro pareiginė alga (apie 76 proc.), likusi dalis – priedai (10 proc.), priemokos (4 proc.), premijos (5,8 mln. Lt, 0,2 proc.), personaliniai priedai (1 proc.), atostoginiai ir kt. išmokos (7 proc.), apmokėjimas už darbą esant nukrypimų nuo normalių darbo sąlygų, viršvalandžius, darbą naktį, poilsio ir švenčių dienomis, budėjimą (2 proc.). 
6. Pastebėtina, kad nors ir nedidelės sumos, tačiau premijos jubiliejų progomis, švenčių progomis ar darbuotojui išeinant į pensiją šiuo taupymo laikotarpiu galėtų būti neskiriamos. Paprastai tokias premijas skiria ministerijoms pavaldžių institucijų vadovai. 
7. Taip pat atkreiptinas dėmesys, kad ketvirtame ketvirtyje premijų išmokėta 3,2 mln. Lt, o tai yra daugiau nei per 2011 m. 9 mėn. (tada buvo išmokėta iš viso 2,6 mln. Lt premijų). Ypač ketvirtame ketvirtyje padaugėjo premijų įstatymų nustatytų švenčių progomis ir už ypatingai gerą darbą kalendoriniais metais. Tai rodo, kad buvo nepaisoma raginimų taupyti ir nemokėti šventinių premijų.
8. Taip pat pastebėtina, kad ketvirtame ketvirtyje žymiai padidėjo priemokų už padidėjusį darbo krūvį, papildomus darbus, vienkartines svarbias užduotis ir pan. skyrimas – per 2011 m. 9 mėn. priemokų buvo priskaičiuota 71 mln. Lt, o vien per ketvirtą ketvirtį jų priskaičiuota 46 mln. Lt. Tokios priemokų skyrimo tendencijos ir toliau kelia abejonių jų pagrįstumu

9. Atsižvelgdami į pastovias tendencijas, kai išlaidos metų eigoje pasiskirsto netolygiai ir ypatingai auga paskutiniame metų ketvirtyje, asignavimų valdytojams pakartotinai rekomenduojame atsakingai vertinti šių išlaidų poreikį. Taip pat siūlytina nebemokėti premijų jubiliejų progomis, švenčių progomis ar darbuotojui išeinant į pensiją bei efektyviau organizuoti darbus bei paskirstyti žmogiškuosius išteklius, siekiant sumažinti išlaidas priemokoms už papildomus darbus. 

10. Ministerijoms siūlytina atidžiau analizuoti ir griežčiau kontroliuoti pavaldžių įstaigų išlaidų pagrįstumą. 

3. IŠLAIDOS REPREZENTACIJAI
1. Išlaidų reprezentacijai 2011 m. planavimas ir faktinis panaudojimas lyginant su 2010 metais pavaizduotas diagramoje:

Diagrama Nr. 1, šaltinis: Seimo Audito komiteto informacinės sistemos duomenys, 2011-03-06
2. 2011 metų eigoje tikslinant planą, asignavimų valdytojai jį padidino 1,9 mln. Lt ir numatė per 2011 metus išleisti 15,7 mln. Lt.

3. Per 2011 metus reprezentacijai išleista 14 mln. Lt, t.y. 89 proc. planuotų lėšų. 

4. Lyginant su 2010 metais (11,3 mln. Lt), išlaidos reprezentacijai 2011 metais  padidėjo 2,7 mln. Lt arba 23,9 proc.:
	Išlaidos
	2010 m. faktas, mln. Lt
	2011 m. faktas, mln. Lt
	skirtumas, proc.

	Reprezentacijai
	11,3
	14
	+23,9


5. Diagramoje Nr. 2 pavaizduotas išlaidų reprezentacijai pasiskirstymas ketvirčiais:

Diagrama Nr. 2, šaltinis: Seimo Audito komitetas 
Iš diagramos matyti, kad 2010 metais išlaidos reprezentacijai nebuvo pasiskirsčiusios tolygiai per visus metus – ypač jos didėjo 4 ketvirtyje. Pagal institucijų pateiktus duomenis, 2011 metais išlaidos reprezentacijai planuotos pagal ketvirčius daugmaž tolygiai, tačiau faktiškai vėl matomas žymus išlaidų didėjimas 4 ketvirtyje. Tam įtakos galėjo turėti 2011 metų valstybės biudžeto ir savivaldybių biudžetų finansinių rodiklių patvirtinimo įstatymo 15 straipsnio 1 dalies nuostata, kad asignavimų valdytojų prisiimti įsipareigojimai, vykdomi iš valstybės biudžeto lėšų, per pirmus du 2011 metų ketvirčius negali viršyti 46 proc. metinės asignavimų sumos, o per pirmus tris 2011 metų ketvirčius – 67 proc. metinės asignavimų sumos. Panašus santykis ir atsispindi faktiniame 2011 metų reprezentacinių išlaidų pasiskirstyme per ketvirčius:

Diagrama Nr. 3, šaltinis: Seimo Audito komitetas
6. Daugiausiai išlaidų reprezentacijai 2011 metais turėjo:
	Asignavimų valdytojas
	Išlaidos, tūkst. Lt
	Iš jų:

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	Lietuvos Respublikos užsienio reikalų ministerija
	4481,6
	4475,3
	6,3

	Lietuvos Respublikos krašto apsaugos ministerija
	2165,2
	246,5
	1918,7

	Lietuvos Respublikos Seimo kanceliarija
	1341,5
	
	

	Policijos departamentas prie Lietuvos Respublikos vidaus reikalų ministerijos
	453,5
	83,8
	369,7

	Lietuvos Respublikos Prezidento kanceliarija
	411,6
	
	

	Šiaulių universitetas
	333,8
	
	

	Lietuvos Respublikos Ministro Pirmininko tarnyba
	314,0
	314,0
	0,0

	Lietuvos Respublikos ūkio ministerija
	293,6
	257,5
	36,1

	Lietuvos Respublikos kultūros ministerija
	279,8
	170,2
	109,6


Lentelė Nr. 1, šaltinis: Seimo Audito komiteto informacinė sistema, 2012-03-06
Pastaba: Krašto apsaugos ministerija rašte Seimo Audito komitetui paaiškino, kad 2011 m. vyko tarptautinės pratybos, skirtos gerinti Lietuvos kariuomenės pasirengimą krašto gynybai: „Baltijos šeimininkas 2011“, „Gintarinė viltis 2011“, „Tvirtoji jungtis 2011“. Didžioji išlaidų reprezentacijai dalis teko šių renginių organizavimui.
7. 2011 metais išlaidų reprezentacijai neturėjo 24 institucijos, kurių vadovai yra asignavimų valdytojai.

4. IŠLAIDOS TRANSPORTUI

1. Išlaidų transportui 2011 m. planavimas ir faktinis panaudojimas lyginant su 2010 metais pavaizduotas diagramoje:

Diagrama Nr. 4, šaltinis: Seimo Audito komiteto informacinės sistemos duomenys, 2011-03-06
2. 2011 metų eigoje tikslinant planą, asignavimų valdytojai jį padidino 26,9 mln. Lt (27,8 proc.) ir numatė per 2011 metus išleisti 123,6 mln. Lt, arba 25,6 proc. daugiau nei buvo išleista 2010 metais.

3. Per 2011 metus transportui išleista 122 mln. Lt, t.y. 98,7 proc. planuotų lėšų. 

4. Lyginant su 2010 metais (98,4 mln. Lt), išlaidos transportui 2011 metais  padidėjo 23,6 mln. Lt arba 24 proc.:
	Išlaidos
	2010 m. faktas, mln. Lt
	2011 m. faktas, mln. Lt
	skirtumas, proc.

	Transportui
	98,4
	122
	+24


5. Diagramoje Nr. 5 pavaizduotas išlaidų transportui pasiskirstymas ketvirčiais:

Diagrama Nr. 5, šaltinis: Seimo Audito komitetas 
6. Iš diagramos matyti, kad 2010 metais išlaidos transportui nebuvo pasiskirsčiusios tolygiai per visus metus – ypač jos didėjo 4 ketvirtyje. Pagal institucijų pateiktus duomenis, 2011 metų pirmus tris ketvirčius išlaidos transportui planuotos daugmaž tolygiai, o ketvirtame ketvirtyje suplanuoti žymiai didesni asignavimai. Faktiškai vėl matomas žymus išlaidų didėjimas 4 ketvirtyje:

[image: image6.png]2011 m. faktinis islaidy transportui
pasiskirstymas ketvirciais

B | ketvirtis

1l ketvirtis
W11l ketvirtis
W1V ketvirtis





Diagrama Nr. 6, šaltinis: Seimo Audito komitetas
7. Daugiausiai išlaidų transportui 2011 metais turėjo:

	Asignavimų valdytojas
	Išlaidos, tūkst. Lt
	Iš jų:

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	Lietuvos Respublikos krašto apsaugos ministerija
	55841,7
	10,7
	55831,0

	Policijos departamentas prie Lietuvos Respublikos vidaus reikalų ministerijos
	18918,0
	190,3
	18727,7

	Lietuvos Respublikos vidaus reikalų ministerija
	7456,5
	116,0
	7340,5

	Valstybės sienos apsaugos tarnyba prie Lietuvos Respublikos vidaus reikalų ministerijos
	4992,8
	176,8
	4816,0

	Lietuvos Respublikos žemės ūkio ministerija
	4879,2
	410,8
	4468,4

	Lietuvos Respublikos aplinkos ministerija
	4542,6
	129,2
	4413,4

	Lietuvos Respublikos užsienio reikalų ministerija
	2852,0
	2852,0
	0,0

	Lietuvos Respublikos socialinės apsaugos ir darbo ministerija
	2327,5
	69,0
	2258,5

	Lietuvos Respublikos švietimo ir mokslo ministerija
	2069,5
	275,0
	1794,5

	Lietuvos Respublikos finansų ministerija
	1451,2
	126,7
	1324,5


Lentelė Nr. 2, šaltinis: Seimo Audito komiteto informacinė sistema, 2012-03-06
8. 2011 metais išlaidų transportui neturėjo 13 institucijų, kurių vadovai yra asignavimų valdytojai.
5. IŠLAIDOS KVALIFIKACIJOS KĖLIMUI
1. Išlaidų kvalifikacijos 2011 m. kėlimui planavimas ir faktinis panaudojimas lyginant su 2010 metais pavaizduotas diagramoje:

Diagrama Nr. 7, šaltinis: Seimo Audito komiteto informacinės sistemos duomenys, 2011-03-06
2. 2011 metų eigoje tikslinant planą, asignavimų valdytojai jį sumažino 1 mln. Lt (8,6 proc.) ir numatė per 2011 metus išleisti 10,6 mln. Lt, arba 56 proc. daugiau nei buvo išleista 2010 metais.

3. 2011 metais kvalifikacijos kėlimui išleista 8,4 mln. Lt, t.y. 79 proc. planuotų lėšų. 
4. Lyginant su 2010 metais (6,8 mln. Lt), išlaidos kvalifikacijos kėlimui 2011 metais  padidėjo 1,6 mln. Lt arba 23,5 proc:
	Išlaidos
	2010 m. faktas, mln. Lt
	2011 m. faktas, mln. Lt
	skirtumas, proc.

	Kvalifikacijos kėlimui
	6,8
	8,4
	+23,5


5. Diagramoje Nr. 8 pavaizduotas išlaidų kvalifikacijos kėlimui pasiskirstymas ketvirčiais:

Diagrama Nr. 8, šaltinis: Seimo Audito komitetas 
Iš diagramos matyti, kad 2010 metais išlaidos kvalifikacijos kėlimui per metus buvo pasiskirsčiusios gana tolygiai. Pagal institucijų pateiktus duomenis, 2011 metais išlaidos taip pat buvo planuojamos gana tolygiai, tačiau  faktiškai vėl matomas žymus išlaidų svyravimas metų eigoje ir išlaidų didėjimas 4 ketvirtyje:

Diagrama Nr. 9, šaltinis: Seimo Audito komitetas
6. Daugiausiai išlaidų kvalifikacijos kėlimui 2011 metais turėjo:
	Asignavimų valdytojas
	Išlaidos, tūkst. Lt
	Iš jų:

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	Lietuvos Respublikos žemės ūkio ministerija
	1673,0
	281,4
	1391,6

	Lietuvos Respublikos krašto apsaugos ministerija
	1401,6
	12,3
	1389,3

	Lietuvos Respublikos švietimo ir mokslo ministerija
	711,2
	34,6
	676,6

	Lietuvos Respublikos aplinkos ministerija
	506,5
	151,3
	355,2

	Lietuvos Respublikos susisiekimo ministerija
	413,0
	96,1
	316,9

	Lietuvos Respublikos ūkio ministerija
	360,2
	323,4
	36,8

	Lietuvos Respublikos socialinės apsaugos ir darbo ministerija
	277,3
	42,3
	235,0

	Lietuvos Respublikos sveikatos apsaugos ministerija
	272,0
	176,0
	96,0

	Lietuvos Respublikos vidaus reikalų ministerija
	246,1
	137,2
	108,9

	Vilniaus universitetas
	229,3
	
	


Lentelė Nr. 3, šaltinis: Seimo Audito komiteto informacinė sistema, 2012-03-06






7. 2011 metais išlaidų kvalifikacijos kėlimui neturėjo 31 institucija, kurios vadovas yra asignavimų valdytojas. 

6. IŠLAIDOS SAMDOMIEMS EKSPERTAMS, KONSULTANTAMS, AUDITO PASLAUGOMS IR PAN. (toliau – ekspertams)
1. Išlaidų samdomiems 2011 m. ekspertams planavimas ir faktinis panaudojimas lyginant su 2010 metais pavaizduotas diagramoje Nr. 10:

Diagrama Nr. 10, šaltinis: Seimo Audito komiteto informacinės sistemos duomenys, 2011-03-06
2. 2011 metų eigoje tikslinant planą, asignavimų valdytojai jį padidino dvigubai (11 mln. Lt) ir numatė per 2011 metus išleisti 22 mln. Lt, arba 73 proc. daugiau nei buvo išleista 2010 metais. Labiausiai pirminį asignavimų planą padidino Finansų ministerija – 8,1 mln. Lt.
3. 2011 metais ekspertams išleista 17,9 mln. Lt, t.y. 81 proc. planuotų lėšų. 

4. Lyginant su 2010 metais (12,7 mln. Lt), išlaidos ekspertams 2011 metais padidėjo 5,2 mln. Lt arba 40,9 proc.:
	Išlaidos
	2010 m. faktas, mln. Lt
	2011 m. faktas, mln. Lt
	skirtumas, proc.

	Ekspertams
	12,7
	17,9
	+40,9


5. Diagramoje Nr. 11 pavaizduotas išlaidų ekspertams pasiskirstymas ketvirčiais:

Diagrama Nr. 11, šaltinis: Seimo Audito komitetas 
Iš diagramos matyti, kad 2010 metais išlaidos ekspertams nebuvo pasiskirsčiusios tolygiai per ketvirčius. Pagal institucijų pateiktus duomenis, 2011 metais išlaidos taip pat buvo planuojamos netolygiai, ypač didelis atotrūkis matomas tarp pirmo ir antro pusmečio. Faktiškai vėl matomas žymus išlaidų didėjimas metų pabaigoje:

Diagrama Nr. 12, šaltinis: Seimo Audito komitetas
6. Daugiausiai išlaidų ekspertams 2011 metais turėjo:

	Asignavimų valdytojas
	Išlaidos, tūkst. Lt
	Iš jų:

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	Lietuvos Respublikos finansų ministerija*
	8916,1*
	8911,7*
	4,4

	Lietuvos Respublikos žemės ūkio ministerija
	2028,4
	0,0
	2028,4

	Lietuvos mokslo taryba
	1577,6
	
	

	Lietuvos Respublikos energetikos ministerija
	726,6
	
	

	Lietuvos Respublikos aplinkos ministerija
	678,2
	1,1
	677,1

	Lietuvos Respublikos ūkio ministerija
	566,5
	185,1
	381,4

	Vilniaus universitetas
	461,7
	
	

	Vilniaus dailės akademija
	352,1
	
	

	Lietuvos Respublikos sveikatos apsaugos ministerija
	296,7
	0,0
	296,7

	Lietuvos Respublikos kultūros ministerija
	256,9
	239,8
	17,1


Lentelė Nr. 4, šaltinis: Seimo Audito komiteto informacinė sistema, 2012-03-06
* Pastaba: Finansų ministerijos 7921,9 tūkst. litų sudarė komisinių išlaidos, susijusios su valstybės skolos valdymu, t.y. išlaidos už Lietuvos Vyriausybės vertybinių popierių (toliau - VVP)  platinimą vidaus ir užsienio rinkose, už vyriausybės vertybinių popierių įtraukimą į kotiruojamų popierių sąrašus, už VVP kotiravimą, už  VVP apyvartos tvarkymą.
7. 2011 metais išlaidų ekspertams neturėjo 73 institucijos, kurių vadovai yra asignavimų valdytojai.
7. IŠLAIDOS KOMANDIRUOTĖMS
1. Išlaidų komandiruotėms 2011 m. planavimas ir faktinis panaudojimas lyginant su 2010 metais pavaizduotas diagramoje:

Diagrama Nr. 13, šaltinis: Seimo Audito komiteto informacinės sistemos duomenys, 2011-03-06
2. 2011 metų eigoje tikslinant planą, asignavimų valdytojai jį padidino 0,9 mln. Lt ir numatė per 2011 metus išleisti 53,5 mln. Lt, arba 14,6 proc. daugiau nei buvo išleista 2010 metais.

3. 2011 metais komandiruotėms išleista 49,6 mln. Lt, t.y. 92,7 proc. planuotų lėšų. 

4. Lyginant su 2010 metais (46,7 mln. Lt), išlaidos komandiruotėms 2011 metais padidėjo 2,9 mln. Lt arba 6,2 proc.:
	Išlaidos
	2010 m. faktas, mln. Lt
	2011 m. faktas, mln. Lt
	skirtumas, proc.

	Komandiruotėms
	46,7
	49,6
	+6,2


5. Diagramoje Nr. 14 pavaizduotas išlaidų komandiruotėms pasiskirstymas ketvirčiais:

Diagrama Nr. 14, šaltinis: Seimo Audito komitetas 
Iš diagramos matyti, kad 2010 metais išlaidos komandiruotėms nebuvo pasiskirsčiusios tolygiai per ketvirčius – didesnis komandiruočių intensyvumas stebimas antrame ir ketvirtame ketvirtyje. Pagal institucijų pateiktus duomenis, 2011 metais išlaidos taip pat buvo planuojamos ne visai tolygiai, stebima tokia pati tendencija, kad antro ir ketvirto ketvirčio išlaidos yra planuojamos didesnės. Pastebėtina, kad 2011 metais išlaidos komandiruotėms yra labai panašiai pasiskirsčiusios pagal ketvirčius (tiek procentine išraiška, tiek absoliučiais skaičiais) kaip ir 2010 metais. Didesnių išlaidų antrame ir ketvirtame ketvirtyje tendencija išlieka ir 2011 metų faktiniame asignavimų panaudojime:

Diagrama Nr. 15, šaltinis: Seimo Audito komitetas
6. Daugiausiai išlaidų komandiruotėms 2011 metais turėjo:

	Asignavimų valdytojas
	Išlaidos, tūkst. Lt
	Iš jų:

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt

	Lietuvos Respublikos krašto apsaugos ministerija
	7846,9
	1085,3
	6761,6

	Lietuvos Respublikos užsienio reikalų ministerija
	6313,0
	6266,1
	46,9

	Policijos departamentas prie Lietuvos Respublikos vidaus reikalų ministerijos
	2983,3
	148,9
	2834,4

	Kūno kultūros ir sporto departamentas prie Lietuvos Respublikos Vyriausybės
	2678,2
	113,8
	2564,4

	Vilniaus universitetas
	1941,6
	
	

	Lietuvos Respublikos žemės ūkio ministerija
	1917,9
	881,9
	1036,0

	Lietuvos Respublikos aplinkos ministerija
	1735,9
	1042,3
	693,6

	Kauno technologijos universitetas
	1678,9
	
	

	Lietuvos Respublikos susisiekimo ministerija
	1573,0
	552,3
	1020,7

	Lietuvos Respublikos ūkio ministerija
	1545,5
	1162,4
	383,1


Lentelė Nr. 5, šaltinis: Seimo Audito komiteto informacinė sistema, 2012-03-06
7. 2011 metais išlaidų komandiruotėms neturėjo 14 institucijų, kurių vadovai yra asignavimų valdytojai.

8. DARBO UŽMOKESČIO FONDO NAUDOJIMAS

1. Teisės aktuose numatyti darbo užmokesčio sudedamųjų dalių mokėjimo pagrindai sugrupuoti taip:
a. Pareiginė alga, tarnybinis atlyginimas – taip, kaip nustatyta Valstybės tarnybos įstatymo 24 straipsnyje arba darbo sutartyje;

b. Priedai: už tarnybos stažą; už kvalifikacinę klasę, kvalifikacinę kategoriją, aukštą kvalifikaciją; už laipsnį arba tarnybinį rangą; už diplomatinį rangą; už darbą kenksmingomis, labai kenksmingomis ir pavojingomis darbo sąlygomis; už darbą, jei jis tiesiogiai susijęs su tarnybinių gyvūnų priežiūra ir parengimu tarnybinėms pareigoms atlikti; priedai aukščiausiojo profesinio meninio lygio kultūros ir meno darbuotojams
priedai už einamas vadovaujančias pareigas, numatyti 2007 m. balandžio 4 d. Vyriausybės nutarimo Nr. 337 15.1 punkte;

c. Priemokos: už įprastą darbo krūvį viršijančią veiklą; kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės; už papildomų užduočių atlikimą, kai atliekamos pareigybės aprašyme nenustatytos funkcijos; už laikinai nesančių darbuotojų funkcijų (pareigų) arba rašytiniu darbuotojo sutikimu – papildomų darbų vykdymą (jeigu nesudaroma papildoma darbo sutartis); už skubių, svarbių ar sudėtingų darbų (užduočių) vykdymą; 
d. Premijos: pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p. (labai gerai įvertinus tarnautojo darbą praėjusiais metais);
už nepriekaištingą tarnybinių pareigų atlikimą; už labai gerą darbuotojo darbą kalendoriniais metais; darbuotojui atlikus vienkartines ypač svarbias užduotis; įstatymo nustatytų švenčių progomis; darbuotojų gyvenimo ir darbo metų jubiliejinių sukakčių progomis; darbuotojams išeinant į pensiją;
e. Personaliniai priedai: personaliniai priedai, numatyti 1993 m. liepos 8 d. Vyriausybės nutarimo Nr. 511 4 ir 5.1 punktuose (įstaigų vadovams, jų pavaduotojams, struktūrinių padalinių vadovams ir jų pavaduotojams, nacionalinių ir valstybinių kultūros ir meno įstaigų vadovams); priedai už veiklos efektyvumą, numatyti 2007 m. balandžio 4 d. Vyriausybės nutarimo Nr. 337 9 punkte (mokslo ir studijų institucijų vadovams, jų pavaduotojams, akademinių padalinių vadovams, jų pavaduotojams ir moksliniams sekretoriams);
f. Apmokėjimas už darbą esant nukrypimų nuo normalių darbo sąlygų, viršvalandžius, darbą naktį, poilsio ir švenčių dienomis, budėjimą;

g. Kitos išmokos (atostoginiai, kompensacijos už nepanaudotas atostogas, papildomos poilsio dienos ir pan.)
2. 2011 metais darbo užmokesčio fondui planuota panaudoti 3,1 mlrd. Lt. 
3. 2011 metais priskaičiuota 3 mlrd. Lt darbo užmokesčio, iš kurio:

a. 2,3 mlrd. Lt (76 proc.) sudarė pareiginė alga arba tarnybinis atlyginimas, 
b. 313 mln. Lt (10 proc.) priedų, 
c. 117 mln. Lt (4 proc.) priemokų, 
d. 5,8 mln. Lt (0,2 proc.) premijų, 
e. 22,7 mln. Lt (1 proc.) personalinių priedų, 
f. 208 mln. Lt (7 proc.) atostoginių ir kt. išmokų, 
g. 67,2 mln. Lt (2 proc.) už darbą esant nukrypimų nuo normalių darbo sąlygų, viršvalandžius, darbą naktį, poilsio ir švenčių dienomis, budėjimą. 
Ši struktūra atvaizduota diagramoje:

Diagrama Nr. 16, šaltinis: Seimo Audito komiteto informacinės sistemos duomenys, 2011-03-06
4. 2011 metais priskaičiuota 313,6 mln. Lt priedų. Jų struktūra pagal pagrindus pateikiama diagramoje:

Diagrama Nr. 17, šaltinis: Seimo Audito komiteto informacinės sistemos duomenys, 2011-03-06
5. 2011 metais priskaičiuota 116,9 mln. Lt priemokų. Jų struktūra pagal pagrindus pateikiama diagramoje:

Diagrama Nr. 18, šaltinis: Seimo Audito komiteto informacinės sistemos duomenys, 2011-03-06
6. Daugiausiai priemokų 2011 metais išmokėjo:

	Asignavimų valdytojas
	Priemokos, tūkst. Lt
	Iš jų:
	Pagrindas

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt
	Už įprastą darbo krūvį viršijančią veiklą; kai yra padidėjęs darbų mastas atliekant pareigybės aprašyme nustatytas funkcijas
	Už papildomų užduočių atlikimą, kai atliekamos pareigybės aprašyme nenustatytos funkcijos; už laikinai nesančių darbuotojų funkcijų (pareigų) arba rašytiniu darbuotojo sutikimu – papildomų darbų vykdymą (jeigu nesudaroma papildoma darbo sutartis)
	Už skubių, svarbių ar sudėtingų darbų (užduočių) vykdymą

	Vilniaus universitetas
	20032,4
	
	
	5951,9
	12694,4
	1386,1

	Vilniaus Gedimino technikos universitetas
	10865,0
	
	
	0,0
	6828,0
	4037,0

	Kauno technologijos universitetas
	8756,9
	
	
	156,1
	7557,7
	1043,1

	Lietuvos Respublikos socialinės apsaugos ir darbo ministerija
	8433,8
	589,5
	7844,3
	3153,5
	2971,1
	2309,2

	Lietuvos sveikatos mokslų universitetas
	8310,2
	
	
	62,6
	6078,4
	2169,2

	Lietuvos Respublikos žemės ūkio ministerija
	6153,5
	280,6
	5872,9
	5019,3
	133,2
	1001,0

	Lietuvos Respublikos švietimo ir mokslo ministerija
	4311,0
	413,6
	3897,4
	1149,0
	2077,0
	1085,0

	Lietuvos Respublikos kultūros ministerija
	4074,7
	298,0
	3776,7
	1258,8
	1250,2
	1565,7

	Lietuvos Respublikos vidaus reikalų ministerija
	3531,5
	194,8
	3336,7
	1277,6
	1839,2
	414,7

	Lietuvos Respublikos sveikatos apsaugos ministerija
	3330,5
	688,6
	2641,9
	909,0
	849,1
	1572,4


Lentelė Nr. 6, šaltinis: Seimo Audito komiteto informacinė sistema, 2012-03-06
7. 2011 metais priskaičiuota 5,9 mln. Lt premijų. Jų struktūra pagal pagrindus pateikiama diagramoje:

Diagrama Nr. 19, šaltinis: Seimo Audito komiteto informacinės sistemos duomenys, 2011-03-06
8. Pastebėtina, kad palyginus su premijų struktūra per 2011 m. 9 mėn., ji gerokai pasikeitė, ypač padidėjo dalis premijų, skirtų įstatymų nustatytų švenčių progomis (nuo 10 proc. iki 36 proc. premijų struktūroje), taip pat padidėjo dalis premijų, skirtų už nepriekaištingą tarnybinių pareigų atlikimą ir labai gerą darbą kalendoriniais metais (nuo 10 proc. iki 21 proc. premijų struktūroje). Labiausiai šiuo požiūriu išsiskyrė Sveikatos mokslų universitetas, kuris ketvirtame ketvirtyje išmokėjo 1,7 mln. Lt premijų įstatymų nustatytų švenčių progomis. Palyginimui, kitų institucijų, mokėjusių tokias premijas, sumos neviršija 54 tūkst. Lt. Tai leidžia daryti išvadą, kad įstaigų vadovai, nepaisydami Vyriausybės raginimų taupyti ir nemokėti šventinių premijų, vis dėlto ketvirtame ketvirtyje tokias premijas išmokėjo. 

2011 m. 9 mėn. laikotarpio premijų struktūra:

[image: image20.png]Premijos (2011 m. 9 mén.), min. Lt (viso:
1,8 min. Lt

[ ] pa)eiginés algos dydzio vienkartiniai
priedai, numatyti Valstybés tarnybos

jstatymo 25str. 1d.5p.
W uZ nepriekaistingg tarnybiniy pareigy
atlikimg; uZ labai gera darbuotojo darba

kalendoriniais metais
® darbuotojui atlikus vienkartines ypa¢
svarbias uZduotis

M jstatymo nustatyty Svenciy progomis

® darbuotojy gyvenimo ir darbo mety
jubiliejiniy sukakéiy progomis

W darbuotojams i$einant j pensija





Diagrama Nr. 20, šaltinis: Seimo Audito komiteto informacinės sistemos duomenys, 2011-03-06
9. Daugiausiai premijų 2011 metais išmokėjo:

	Asignavimų valdytojas
	Premijos, tūkst. Lt
	Iš jų:
	Pagrindas

	
	
	Be pavaldžių įstaigų, tūkst. Lt
	Tik pavaldžios įstaigos, tūkst. Lt
	

	Lietuvos sveikatos mokslų universitetas
	1708,6
	
	
	1708,6 tūkst. Lt įstatymo nustatytų švenčių progomis

	Lietuvos Respublikos švietimo ir mokslo ministerija
	588,0
	30,5
	557,5
	68 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 128 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 161 tūkst. Lt darbuotojui atlikus vienkartines ypač svarbias užduotis, 97 tūkst. Lt įstatymo nustatytų švenčių progomis, 53 tūkst. Lt darbuotojų gyvenimo ir darbo metų jubiliejinių sukakčių progomis, 81 tūkst. Lt darbuotojams išeinant į pensiją.

	Muitinės departamentas prie Lietuvos Respublikos finansų ministerijos
	508,5
	23,9
	484,6
	5,6 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 1,2 tūkst. Lt įstatymo nustatytų švenčių progomis, 501,7 tūkst. Lt darbuotojui atlikus vienkartines ypač svarbias užduotis (pareigūnams, tiesiogiai dalyvavusiems ištiriant nusikalstamas veikas ir kitus pažeidimus, kuriais padaryta ar galėjo būti padaryta turtinė žala valstybei) 

	Lietuvos Respublikos finansų ministerija
	370,9
	0,0
	370,9
	370,9 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais. 
Valstybinei mokesčių inspekcijai skirtos lėšos pareigūnams, tiesiogiai dalyvavusiems ištiriant nusikalstamas veikas ir kitus teisės pažeidimus, kuriais padaryta ar galėjo būti padaryta turtinė žala valstybei, skatinti.

	Vilniaus universitetas
	348,9
	
	
	82,1 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 6,8 tūkst. Lt darbuotojui atlikus vienkartines ypač svarbias užduotis, 256,9 tūkst. Lt darbuotojų gyvenimo ir darbo metų jubiliejinių sukakčių progomis, 3,1 tūkst. Lt darbuotojams išeinant į pensiją.

	Lietuvos kūno kultūros akademija
	269,7
	
	
	262,4 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 7,3 tūkst. Lt darbuotojų gyvenimo ir darbo metų jubiliejinių sukakčių progomis

	Kauno technologijos universitetas
	224,3
	
	
	222,4 tūkst. Lt darbuotojui atlikus vienkartines ypač svarbias užduotis, 1,9 tūkst. Lt darbuotojų gyvenimo ir darbo metų jubiliejinių sukakčių progomis

	Lietuvos Respublikos aplinkos ministerija
	184,6
	0,0
	184,6
	28,5 tūkst. Lt pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 58,4 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 13,9 tūkst. Lt darbuotojui atlikus vienkartines ypač svarbias užduotis, 69,6 tūkst. Lt įstatymo nustatytų švenčių progomis, 14,2 tūkst. Lt darbuotojų gyvenimo ir darbo metų jubiliejinių sukakčių progomis

	Lietuvos Aukščiausiasis Teismas

	109,0
	
	
	92,1 tūkst. Lt už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 3,8 tūkst. Lt darbuotojui atlikus vienkartines ypač svarbias užduotis, 13,1 tūkst. Lt įstatymo nustatytų švenčių progomis


Lentelė Nr. 7, šaltinis: Seimo Audito komiteto informacinė sistema, 2012-03-06
10. Vadovų darbo užmokesčio fondo naudojimas. Analizės tikslais vadovais yra laikomi įstaigų vadovai ir jų pavaduotojai. 2011 metais vadovų darbo užmokesčiui suplanuota skirti 91,4 mln. Lt. 
11. 2011 metais vadovams priskaičiuota 93 mln. Lt darbo užmokesčio. Iš jo:

a. 68,2 mln. Lt (73 proc.) sudarė pareiginė alga ar tarnybinis atlyginimas, 
b. 12 mln. Lt (13 proc.) – priedai, 
c. 3,3 mln. Lt (4 proc.) – priemokos, 
d. 144 tūkst. Lt (0,15 proc.) – premijos, 
e. 4,4 mln. Lt (5 proc.) – personaliniai priedai, 
f. 4,6 mln. Lt (5 proc.) – atostoginiai, kompensacijos už nepanaudotas atostogas ir kt. išmokos, 
g. 202,8 tūkst. Lt (0,2 proc.) – apmokėjimas už darbą esant nukrypimų nuo normalių darbo sąlygų, viršvalandžius, darbą naktį, poilsio ir švenčių dienomis, budėjimą. 
Vadovų darbo užmokesčio struktūra pateikiama diagramoje:

Diagrama Nr. 21, šaltinis: Seimo Audito komiteto informacinės sistemos duomenys, 2011-03-06
12. 2011 metais vadovams priedai skirti: 
a. už tarnybos stažą – 5,6 mln. Lt (46 proc. priedų), 
b. už kvalifikaciją – 5 mln. Lt (42 proc.), 
c. už laipsnį ar tarnybinį rangą – 763,5 tūkst. Lt (6 proc.), 
d. už diplomatinį rangą 97,1 tūkst. Lt (1 proc.), 
e. priedai aukščiausiojo profesinio meninio lygio kultūros ir meno darbuotojams – 356,6 tūkst. Lt (3 proc.), 
f. priedai už einamas vadovaujančias pareigas – 219 tūkst. Lt (2 proc.), 
g. už darbą kenksmingomis ir pavojingomis darbo sąlygomis – 2,7 tūkst. Lt. 
Priedų struktūra pagal pagrindus pateikiama diagramoje:

Diagrama Nr. 22, šaltinis: Seimo Audito komiteto informacinės sistemos duomenys, 2011-03-06
13. Priemokoms vadovams 2011 metais skirta 3,4 mln. Lt. Priemokos mokėtos:

a. už įprastą darbo krūvį viršijančią veiklą – 1,9 mln. Lt (56 proc. priemokų), 
b. už papildomų užduočių atlikimą, kitų darbuotojų pavadavimą – 1,1 mln. Lt (32 proc.), 
c. už skubių, svarbių ar sudėtingų darbų (užduočių) vykdymą – 0,4 mln. Lt (12 proc). 
Priemokų struktūra pateikiama diagramoje:

Diagrama Nr. 23, šaltinis: Seimo Audito komiteto informacinės sistemos duomenys, 2011-03-06
14. 2011 metais vadovams išmokėta 144,7 tūkst. Lt premijų, iš jų:

a. 12,8 tūkst. Lt (7 proc.) pareiginės algos dydžio vienkartiniai priedai, numatyti Valstybės tarnybos įstatymo 25 str. 1 d. 5 p., 
b. 43 tūkst. Lt (28 proc.) – už nepriekaištingą tarnybinių pareigų atlikimą; už labai gerą darbuotojo darbą kalendoriniais metais, 
c. 51,4 tūkst. Lt (34 proc.) – atlikus vienkartines ypač svarbias užduotis,  
d. 17,7 tūkst. Lt (14 proc.) – įstatymų nustatytų švenčių progomis, 
e. 15,4 tūkst. Lt (14 proc.) – darbuotojų gyvenimo ir darbo metų jubiliejinių sukakčių progomis, 
f. 4,4 tūkst. Lt (3 proc.) – darbuotojams išeinant į pensiją.
[image: image24.png]0004 Premijos min. Lt (viso: 0,1 min. Lt)

Diagrama Nr. 24, šaltinis: Seimo Audito komiteto informacinės sistemos duomenys, 2011-03-06
Pastebėtina, kad vadovų premijų struktūra įtraukus 4 ketvirčio duomenis nesikeitė taip drastiškai kaip kitų darbuotojų. Žymesnis pokytis yra tik premijų už nepriekaištingą darbą per kalendorinius metus skiltyje, kurios dalis visų premijų apimtyje padidėjo nuo 22 proc. (2011 m. 9 mėn.) iki 30 proc. (2011 m. 12 mėn.).
____________________

